En lægningsstrategi. Med autopilot og et lille sats til sidst - PDF
Download "En lægningsstrategi. Med autopilot og et lille sats til sidst"
1 En lægningsstrategi Med autopilot og et lille sats til sidst
2 Lægningsstrategi Prioritetsstyring Der findes forskellige filosofiske indgangsvinkler til prioritetsindstillinger af skydebarrerne ved den automatiske skemalægning. Men inden du går i gang med din lægningsstrategi, er det vigtigt, at du fortager en prøvelægning af skemaet. Dette gøres ved at åbne den automatiske skemalægning og dernæst sætte flueben i Prøvelægning. Hvis prøvelægningen går op, er du klar til at gå videre. I det følgende vil vi fokusere på Autopilotens indstillinger og til sidst evt. overtage styringen af prioriteterne ved hjælp af skydebarrerne. Vigtigt at vide inden vi går i gang er, at Tabulex løser en konflikt ved at flytte fejl fra en fejltype til en anden og i bedste fald løse konflikten. Hvis man forhindrer en bestemt type fejl ved at sætte skydebarren på hold, vil det blive sværere og i yderste konsekvens umuligt for programmet at løse en given konflikt. Havde programmet midlertidigt kunnet bruge fejltypen, der var på hold, kunne det være at konflikten var blevet løst. Hold-funktionen er altså en god sikkerhed, men den kan også være en begrænsning. Denne viden skal vi bruge i det følgende. Prioriteternes betydning = Skydebarrernes placering: Ingen Skydebarren står helt til højre. Den grafiske fremstilling af fejl af denne type er grå. Fejltyper med denne prioritet, vil blive ignoreret under selv lægningen. Blød Skydebarren står som på billede. Den grafiske fremstilling af fejl af denne type er blå. Fejltyper med denne prioritet, vil blive minimeret under selve lægningen, men programmet må ikke lave en blød fejl om til en hård. Hård Skydebarren står som på billede. Den grafiske fremstilling af fejl af denne type er rød. Fejltyper med denne prioritet vil programmet aktivt gøre alt for at fjerne. Hårde fejl elimineres bl.a. ved at veksle dem til fejltyper med lavere prioritet (blød eller ingen), hvis der er en sammenhæng mellem fejltyperne. Hold Skydebarren står helt til venstre. Den grafiske fremstilling af fejl af denne type er enten grå eller rød. Fejltyper med denne prioritet vil programmet ikke tillade flere fejl af end det antal, der står i det lille skrivefelt. Står der 0 vil programmet sikre, at antallet af fejl holdes på 0, står der fx 4, vil programmet holde antallet af fejl på 4 (hvis der eksisterer et løsningsforslag med 4 fejl). Når antallet af fejl i det lille skrivefelt er nået, bliver den grafiske fremstilling grå, indtil da er de røde og at betragte som på prioriteten hård.
3 Vi starter denne strategi med at bruge Autopiloten. Autopiloten er programmeret til at styre lægningsprioriteterne. Autopiloten har 4 trin. Hvis alle fejl på et trin bliver løst, går Autopiloten selv videre til næste trin. Du kan altid aflæse, hvilket trin Autopiloten arbejder på, ved at se på det lille banner efter flyet. Trin 1: På første trin er prioritets-indstillingen som vist på billede. De eneste fejltyper, der på dette trin ønskes optimeret, er udelukkede Møde hver dag og Standardregler. Prioriteringen sker ved at skydebarrerne ud for disse to fejltyper sættes på hård. Årsagen til at netop disse to fejltyper er valgt på 1. trin er, at et skema med fejl i disse fejltyper på ingen måde er et brugbart skema. Ydermere har programmet erfaringsmæssigt ikke glæde af at kunne skubbe andre fejl over på specifikt de to nævnte fejltyper. Når trin 1 går op - dvs. at der ikke er flere fejl på de to valgt fejltyper skifter Autopiloten til næste trin. Det sker ved at sætte de to førnævnte prioriteter på hold og dernæst prioritere nogle nye fejltyper, ved at sætte dem på hård. Hvis Autopiloten ikke selv skifter til trin 2, inden programmet når en svedeprocent på 100 %, skyldes det, at der er fejl eller umuligheder i skemaet. Stop da selv Autopiloten og analyser skemaet. Når du skal analysere skemaet, brug da knappen fejlrapport. Når fejlrapporten åbnes vil alle fejl i skemaet være listet her. Men da programmet ikke har arbejdet med mere end de to valgt fejltyper, er det meget vigtigt, at du kun forholder dig til de fejl, der er på prioriteten hård (røde fejl) Sæt derfor flueben i Vis kun hårde fejl. Forhold dig nu til de ting, der står tilbage i fejlrapporten.marker den hårde fejl, du vil se. Klik på knappen Gå til for at se skemaet, hvor fejlen optræder.
4 Trin 2: På trin 2 er skydebarrerne sat som på billedet. Som det fremgår af billedet, er der på dette trin rigtig mange fejltyper i spil. Måske undrer du dig over, at lærernes mellemtimer og lærernes lektioner pr. dag er på prioriteten ingen. Det skyldes to ting. 1. Hvis de i trin 2 udvalgte fejltyper ikke har en løsning, er det ofte sådan, at du skal ændre noget i forudsætningerne for skemaet, før du kan få hele skemaet til at gå op. Med andre ord, der er ingen grund til at programmet bruger tid og kræfter på, at minimere lærer mellemtimer, hvis der fortsat er mellemtimer i klassernes skemaer. 2. Den anden grund til at lærer mellemtimer godt kan vente, er at programmet som regel er ret stærkt til efterfølgende at fjerne disse. Hvis alle fejl i de prioriterede fejltyper går i nul, skifter Autopiloten selv til trin 3. Det sker ved, at alle de fejltyper, hvor prioriteten før stod på hård, nu sættes over på hold (skydebarren helt til venstre), og nogle nye fejltyper prioriteres på hård. Skifter Autopiloten ikke selv over på trin 3 og programmet når en svedeprocent på 100%, skal du selv stoppe Autopiloten og analysere skemaet. Det er vigtigt, at du kun forholder dig til de fejl, som programmet ikke kan løse lige nu. Det er de fejl, hvor lægningsprioriteten står på hård (røde fejl). Du skal på dette trin ikke forholde dig til bl.a. lærer mellemtimer, da programmet ikke har arbejdet med dem endnu. Husk at du nemt kan finde de hårde fejl i fejlrapporten, ved at sætte flueben i Vis kun hårde fejl.
5 Trin 3: På trin 3 prioriterer Autopiloten rød fagrepetition, lærernes mellemtimer samt lektioner pr. dag for lærerne. Læg mærke til at rød fagrepetition har været med allerede i trin 2 og alligevel bevares på positionen hård på trin 3. Dette skyldes udelukkede, at programmet udnytter muligheden for fagrepetition som en midlertidig parkeringsplads for bl.a. mellemtimer og lektioner pr. dag. Hvis Autopiloten undlod at veksle på fagrepetition, ville mellemtime - optimeringen vanskeliggøres betydeligt. Hvis lægningen atter går op, omprioriterer Autopiloten for sidste gang lægningsprioriteterne. Trin 4 På trin 4 arbejder programmet med blå blokeringer, blå attraktor, faggruppe og blå fagrepetition.
6 Hvis Autopiloten ikke selv skifter til trin 4 efter lang tids arbejde (kan godt være et par timer), og antallet af fejl er højere, end du vil acceptere, har du nu følgende muligheder. Du kan ændre nogle af forudsætningerne for skemaet og dernæst fortsætte lægningen. Det kunne være ændring af modulstørrelse, ændring af støttetimer, ændring af lærer m.v. Du kan manuelt flytte rundt i skemaerne og måske ændre på nogle af forudsætningerne for skemaet. ( Det kunne være ændring af modulstørrelse, ændring af støttetimer, ændring af lærer m.v.) Eller du kan forsøge at ændre lægningsstrategien i den automatiske skemalægning. I det følgende vil vi vise en sådan metode. Når Autopiloten er nået til trin 3 eller 4 er der rigtig mange skydebarrer, der er på prioriteten hold. Det skyldes, at vi tidligere har opnået 0 fejl i disse fejltyper og derfor vil bevare dette fejlniveau. Som beskrevet i indledningen kan dette også være en stor begrænsning for programmet. I det følgende vil vi sætte nogle af de skydebarrer, der nu står på hold tilbage på positionen hård. Det betyder, at vi nu atter tillader, at der må veksles fejl på disse. Vi giver derved programmet noget mere albuerum og derved forhåbentlig også mulighed for at fjerne flere fejl. Men du kan også risikere, at ikke alle fejlene forsvinder og ender på nogle fejltyper, du ikke kan leve med, derfor er dette et lille sats, men hvis du sikrer dig ved at gemme skemaet først, har du jo ikke mistet noget.
7 Et lille sats Start med at gemme skemaet. Indstil nu lægningsprioriteterne som vist på billede: Det er meget vigtigt at skyde-barrerne ved Møde hver dag og Standardregler bliver på hold. Hvis du tidligere har haft problemer med at få fejl væk fra overbelægning på lærer eller overbelægning på lokaler, skal du lade disse fejltyper blive på hold. Start nu skemalægningen igen og denne gang er det MEGET VIGTIGT, at du vælger Fortsæt lægning. Når du fortsætter lægningen, kan antallet af fejl aldrig blive højere, end da du startede. Denne strategi vil sikkert fjerne flere af de fejl, du havde tilbage i skemaet. Lad nu programmet arbejde i lang tid, evt. natten over og se hvad dette lille sats kan gøre for dit skema. God skemalægning!
tabulex 2015 SKEMALÆGNING Version 19 Copyright 1991-2015 Tabulex Brugervejledning 2 Tabulex Skemalægning... 8 Systemkrav... 9 Terminalserver (WTS) og Citrix... 9 Installation... 10 Start af systemet...
tabulex 2014 SKEMALÆGNING Version 18 Copyright 1991-2014 Tabulex Brugervejledning tabulex 1 NYHEDER I VERSION 18 1) Vi er vendt tilbage til den blå baggrundsfarve og har fået nyt ikon 2) Man kan nu se